Kaptein Hoffs allé (Tønsberg)

Kaptein Hoffs allé (5-23, 8-26) er en 650 meter lang gate i Tønsberg. Den begynner i krysset Stenmalveien/Halfdan Wilhelmsens allé, går under Vestfoldbanen, krysser Slagenveien og St. Olavs gate før den ender opp i krysset Svend Foyns gate/Kjærlighetsstien.

Gaten er oppkalt etter tollkasserer Jacob Bendixen Hoff (1816-1892), bosatt i Tønsberg fra 1858. Han var formann i Tunsberg
Treplantningsselskap, som plantet flere av byens alléer.

 Bebyggelse (utvalg) 
Villaen i Kaptein Hoffs Allé 5, tidligere kjent som barnehjemmet Kaptein Hoffs Allé, ble oppført i 1881 og regnes som ett av de to første husene etablert i gaten. Eiendommen hadde opprinnelig en tilhørende tomt med frukt- og grønnsakshage som strakte seg helt ned mot togsporene ved Slagenveien. Bygningen er et trehus i sen sveitserstil med klassisistiske trekk, typisk for norsk boligbebyggelse fra siste del av 1800-tallet. 


Den toetasjers villaen med adresse Kaptein Hoffs allé 7 er tegnet av arkitekt Heinrich Karsten og bygget i perioden 1918–1920.

Referanser

Kategori:Veier i Tønsberg